मूलतः उत्तराखंड के निवासी दर्शन सिंह रावत का मीडिया से 3 दशक पुराना रिश्ता है, अमर उजाला , दैनिक जागरण और हिन्दुस्तान जैसे प्रमुख अखबारों में प्रमुख पदों पर रहे दर्शन सिंह रावत को मीडिया में सब इज्जत के साथ दर्शन भाई ही बुलाते हैं, स्वभाव से सौम्य, शांत, और हमेशा अपने चेहरे पर मुस्कान रखने वाले दर्शन रावत को कभी भी किसी ने ऊंची आवाज में बात करते नहीं सुना होगा, यही वजह है की जब त्रिवेंद्र सिंह रावत मुख्यमंत्री बने तो उन्होंने उस समय हिंदुस्तान अखबार देहरादून में ब्यूरो प्रमुख के पद पर विराजमान दर्शन सिंह रावत को मीडिया समन्वयक के रूप में चुना, क्यूंकि दर्शन सिंह रावत को असली मीडिया और नकली मीडिया तथा मीडिया के नाम पर दलाली करने वाले सभी लोगों की हकीकत ठीक से पता थी, इसलिए जब इस तरह के तत्वों के अपने कामों के लिए दर्शन सिंह रावत के माध्यम से मुख्यमंत्री से उलटे दलाली के काम कराने चाहे तो बताया जाता है की दर्शन सिंह ने ऐसे लोगों की मदद तो दूर उनको मुख्यमंत्री से मिलाने तक से मना कर दिया, जिसकी वजह से तथाकथित लोग आजकल उत्तरा प्रकरण के बाद दर्शन सिंह रावत को गाहे बगाहे कुछ फर्जी समाचारों या कुछ व्यंग कसकर घेरने की ताक में जुटे दिखाई दे रहे हैं।